Ushqimet e tepërta për njerëzit në nevojë
"Qendra Jeta e Krishterë" në Merilend mbledh ushqimet e tepërta të kompanive
Pas përballjes me njoftimet për thatësirat në rritje, mungesat e ushqimit dhe vështirësitë e pothuajse 15 përqind të familjeve amerikane për të vënë ushqim në tryezë, një grup fetar në kryeqytetin e vendit pa bujë po vendos ushqimet e tepërta në tavolinat e njerëzve që kanë nevojë për ushqime. Korrespondentja e Zërit të Amerikës June Soh sjell hollësi. Çdo të hënë, rreth 150 njerëz mblidhen në parkingun e oragnizatës “Qendra Jeta e Krishterë” në distriktin Prince George të Merilendit. Joan Osvald, familja e së cilës ka jetuar në një strehimore emergjente për të pastrehët që nga prilli, ka ardhur këtu herët. Të gjithë ata që janë në radhë marrin bukë dhe një qese me artikuj ushqimorë që peshon më shumë se pesë kilogramë. Pastori Ben Slye drejton Qendrën Jeta e Krishterë. Ai filloi shpërndarjen javore të ushqimit për banorët me të ardhura të ulëta në periferi të Uashingtonit para një viti e gjysmë. Çdo të hënë, ai merr me qira një kamion frigorifer për të mbledhur fruta dhe perime nga dy kompanitë më të mëdha të shpërndarjes së tyre në bregun lindor, firmat Taylor dhe Coastal Sunbelt Produce. Programi filloi kur zoti Slye mësoi se sasi e madhe frutash dhe perimesh qëndronin në magazina pa u përdorur. James McWhorter është nënpresident i firmës Coastal Sunbelt Produce. McWhorter thotë se nëse tepricat nuk merren nga njeri, kompania detyrohet t’i hedhë ato në plehra. Sipas një raporti të Këshillit Kombëtar të Mbrojtjes së Burimeve, rreth 40 për qind e të gjitha ushqimeve të prodhuara në SHBA hidhet. Bob Keefe është zëdhënës i kësaj organizate. Në Qendrën Jeta e Krishterë, rreth 20 organizata lokale jofitimprurëse shpërndajnë ushqimet e tepërta të mbledhura nga zoti Slye. Ben Slye thotë se është i kënaqur që mund të japë kontributin e tij për pakësimin e sasisë së ushqimit që hidhet në plehra dhe të ndihmojë njerëzit që kanë nevojë për ushqime.